આ સેમિનારમાં ઝડપી શહેરીકરણ સંબંધિત સમસ્યાઓના ઉકેલ માટેના પગલાં તેમજ હાઉસિંગ, વોટર મેનેજમેન્ટ અને વેસ્ટ મેનેજમેન્ટ, ઈન્ટિગ્રેટેડ મોબિલિટી સહિતના નવીન ઉકેલ અંગે ચર્ચા કરવામાં આવશે. કાર્યક્રમમાં ભારત સરકારના મંત્રીઓ તેમજ વરિષ્ઠ અધિકારીઓ ઉપસ્થિત રહેશે. ઉલ્લેખનીય છે કે કેટલાક દેશના પ્રતિનિધિઓ ઉપરાંત ભારતના ૩૦૦ શહેરો અને નગરોના પ્રતિનિધિઓ, સરકારના સચિવો, મેયર અને મ્યુનિસિપલ કમિશનર્સ, શહેરી સ્થાનિક સંસ્થાઓ અને વિકાસ સત્તા મંડળ, હાઉસિંગ અને સિટી ઈન્ફ્રાસ્ટ્રક્ચર ડેવલપમેન્ટ એજન્સીઓ, રાષ્ટ્રીય અને આંતરરાષ્ટ્રીય હિત ધારકો સહિતના પ્રતિનિધિઓ તેમજ અન્ય પણ આ કાર્યક્રમમાં ઉપસ્થિત રહે તેવી અપેક્ષા છે.